作者：赵崇嶓
词牌/韵律：过秦楼

paragraphs: 隐枕轻潮，拂尘疏雨，幽梦似真还断。
莺雏燕婉，依约年时，花下试翻歌扇。
憔悴鬓怯春寒，慢掠轻丝，柳风如箭。
甚阳台渺邈，行云无准，楚天空远。
应唤觉、当日琴心，祗今诗思，惆怅客衣尘染。
钗留股玉，袜袭钩罗，荏苒腻寒香变。
问讯多情，别后笑巧颦娇，对谁长倩。
但晚来江上，眼迷心想，越山两点。